62020TO0771_INF
Rješenje Općeg suda (deveto vijeće) od 10. studenoga 2021. –KS i KD/Vijeće i dr.
(predmet T-771/20)
„Tužba za naknadu štete – Zajednička vanjska i sigurnosna politika – Misija Eulex Kosovo – Očita nenadležnost”
Zajednička vanjska i sigurnosna politika – Nadležnost suda Unije – Tužba za naknadu štete – Tužba za naknadu štete nastale zbog radnji i propusta Vijeća, Komisije i Europske službe za vanjsko djelovanje (EEAS) – Politička ili strateška pitanja povezana s utvrđivanjem aktivnosti, prioriteta i sredstava misije Unije – Isključenost
(čl. 24. st. 1. podst. 2. i čl. 40. UEU-a; čl. 263., 265., 268. i 275. UFEU-a; Zajednička akcija Vijeća 2008/124)
(t. 28.-33., 39.-42.)
Predmet
Zahtjev na temelju članka 268. UFEU-a radi naknade štete koju su tužitelji pretrpjeli zbog raznih radnji i propusta Vijeća, Komisije i EEAS-a u okviru provedbe Zajedničke akcije 2008/124/ZVSP Vijeća od 4. veljače 2008. o Misiji Europske unije za uspostavu vladavine prava na Kosovu, EULEX KOSOVO (SL 2008., L 42, str. 92.) (SL, posebno izdanje na hrvatskom jeziku, poglavlje 18., svezak 6., str. 76.), i, osobito, zbog istraga o nestanku i ubojstvu članova obitelji tužiteljâ, do kojih je došlo 1999. u Prištini (Kosovo), koje su provedene tijekom te misije.
Izreka
1.
Tužba se odbija jer je Opći sud očito nenadležan da o njoj odlučuje.
2.
KS i KD snosit će vlastite troškove kao i one Vijeća Europske unije i Europske komisije.
3.
Europska služba za vanjsko djelovanje (EEAS) snosit će vlastite troškove.